Algimantas Jonas Marcinkevičius

Algimantas Jonas Marcinkevičius (1921 m. balandžio 15 d. Kaune – 2014 m. vasario 19 d.) – Lietuvos gydytojas kardiochirurgas, širdies chirurgijos ir organų transplantacijos pradininkas Lietuvoje, habilituotas biomedicinos mokslų daktaras.

 Biografija 
Gimė medikų šeimoje. Mokėsi Panevėžio gimnazijoje, 1947 m. su pagyrimu baigė Vilniaus universiteto Medicinos fakultetą. 1947–1991 m. Vilniaus universiteto dėstytojas, 1956–1990 m. Bendrosios chirurgijos katedros vedėjas, 1963–1990 m. dar ir Probleminės širdies ir kraujagyslių chirurgijos laboratorijos vadovas; nuo 1965 m. profesorius. 1963 m. medicinos mokslų daktaras.http://www.mokslas.mii.lt/mokslas/SRITYS/duom00.php?pav=M&sritis=B  1983–1990 m. Respublikinės širdies ir kraujagyslių chirurgijos klinikos vadovas. Nuo 1990 m. Lietuvos mokslų akademijos tikrasis narys.http://lma.lt/index.php?option=com_k2&view=item&layout=item&id=122&Itemid=195&lang=lt

Palaidotas Jeruzalės kapinėse.Netekome širdies chirurgijos pradininko Lietuvoje A. J. Marcinkevičiaus

 Mokslinė veikla 
Sukūrė širdies ir kraujagyslių chirurgų mokyklą. Pirmasis Lietuvoje operavo daugelį širdies ydų, protezavo širdies vožtuvus, rekonstravo širdies vainikines arterijas, pašalino aortos krūtininės dalies aneurizmą. 1964 m. atliko pirmąsias Lietuvoje atviras širdies operacijas naudodamas hipotermiją ir dirbtinę kraujotaką. 1987 m. rugsėjo 3 d. vadovavo pirmajai Lietuvoje širdies persodinimo operacijai.Dovilė Jablonskaitė „Širdies persodinimas: 25 metai stebuklų“, „15min“, 2012 m. liepos 9 d. 21:48 

Paskelbė daugiau kaip 400 mokslinių straipsnių. Vadovėlio „Klinikinė chirurgija“ (1980 m.) vienas autorių. 1985–1993 m. Lietuvos chirurgų draugijos pirmininkas. 1989–1992 m. Lietuvos gydytojų sąjungos prezidentas. Nuo 1988 m. Tarptautinės chirurgų kolegijos narys, nuo 1989 m. Tarptautinės kardiotorakalinės chirurgijos draugijos narys, nuo 1990 m. Tarptautinės širdies ir kraujagyslių chirurgų draugijos narys, Baltijos šalių krūtinės ir širdies bei kraujagyslių chirurgų draugijos garbės narys.

2011 m. LTV sukurta televizijos apybraiža „Profesorius. A. Marcinkevičiaus 90-metį minint“.http://www.youtube.com/watch?v=HFErMxkMm9Ehttp://www.youtube.com/watch?v=ahvm9C0otTo

 Įvertinimas 
 1968 m. LTSR nusipelnęs mokslo veikėjas
 1969 m. LSSR valstybinė premija
 1979 m. LSSR valstybinė premija
 1981 m. LTSR nusipelnęs gydytojas
 1985 m. LSSR valstybinė premija
 1988 m. SSRS valstybinė premija
 1995 m. DLK Gedimino 2 laipsnio ordinas http://www3.lrs.lt/pls/inter3/dokpaieska.showdoc_l?p_id=15092
 2006 m. Nacionalinė pažangos premija Įteikta lietuviškoji Nobelio premija, 2006-06-08 

 Šaltiniai 

 Literatūra 
 Akademikas Algimantas Marcinkevičius: bibliografinė rodyklė / Teresė Dragūnienė, Alma Černiutė. – Vilnius: Lietuvos medicinos biblioteka, 1996. – 119 p.: portr. – ISBN 9986-763-00-2
 Širdis yra graži: knyga apie profesorių Algimantą Marcinkevičių / Marija Virketienė, fotogr. Petras Katauskas. – Vilnius: Tyto alba, 2011. – 447 p.: iliustr. – ISBN 978-9986-16-825-6 

 Nuorodos 
 A. Marcinkevičius: laikyti rankose širdį // Lietuvos žinios, 2007-08-20

Kategorija:Lietuvos mokslų akademijos tikrieji nariai
Kategorija:LTSR valstybinės premijos laureatai
Kategorija:Nacionalinės pažangos premijos laureatai
Kategorija:Lietuvos kardiochirurgai
Kategorija:Vilniaus universiteto dėstytojai